Think For Yourself

«Think for Yourself» er en sang av The Beatles som ble skrevet av George Harrison. Sangen ble først utgitt på gruppens sjette britiske album Rubber Soul. Tre dager senere ble den også med på den amerikanske utgaven av Rubber Soul (som ikke har helt likt innhold av sanger som den britiske).Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

Harrison skrev i sin bok I Me Mine at han ikke husker hvem eller hva teksten var rettet mot, men at det kanskje var Englands regjering.Harrison, George (1980). I Me Mine. London: Phoenix. ISBN 0-753-81734-9 Teksten var i hvert fall ikke rettet mot hans fremtidige kone, Pattie Boyd.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 136

«Think for Yourself» ble innspilt 8. november 1965 i Abbey Road Studios. Den het «Won't Be There with You» til å begynne med og det ble innspilt kun en tagning. Paul McCartney bidro med både to opptak av bass; en med vanlig basslyd og en bass tilkoblet en fuzz-pedal.

Mens Harrison, John Lennon og McCartney la på sang og harmonier, tok produsent George Martin opp en del av deres samtaler mellom forsøkene. Disse var full av tøys og tull siden det var meningen de skulle bli ferdig med sin tredje julesingel til fanklubben.Lewisohn, Mark (1988). The Beatles Recording Sessions s. 67 Omtrent seks sekunder av dette ble brukt på lydsporet til filmen Yellow Submarine, mens cirka 15 minutter av dette havnet på bootlegs.Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 217 Men de kom tilbake til julesinglen da «Think for Yourself» var ferdig.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 67

 Musikere og instrumenter 

George Harrison: elektrisk gitar, vokal
John Lennon: elektrisk piano, harmonivokal
Paul McCartney: bass (vanlig), bass (med fuzz), harmonivokal
Ringo Starr: trommer, maracas, tamburin

 Yellow Submarine Soundtrack 

«Think For Yourself» var blant de femten sangene som ble med på Yellow Submarine Soundtrack. Det som var blitt gjort der, var at de opprinnelige firesporsteipene hvor de hadde spilt inn grunnkompene, ble hentet frem og lagt ut på datafiler sammen med de øvrige pålegg. Av den grunn kom alle instrumenter og sangstemmer mer tydelig frem. Stereobildet på Rubber Soul-albumet, var preget av at instrumentene ble plassert i en høytaler, mens sangstemmene var i den andre. På Yellow Submarine Soundtrack fikk «Think For Yourself» bedre stereolyd som både McCartney, Harrison og Starr ble henrykt over.The Beatles VH1 Special Yellow Submarine – intervjuer med McCartney, Harrison og Starr – 19. september 1999

Referanser

 Eksterne lenker   


Kategori:The Beatles-sanger
Kategori:George Harrison-sanger
Kategori:Sanger skrevet av George Harrison
Kategori:Sanger fra 1965
Kategori:Britiske sanger